jkorsvik/nowiki_second_scrape_merged huggingface dataset:
Sitrontetra

Sitrontetra, også kalt champagnetetra, er en art tropiske ferskvannsfisk som blir opp til 5 cm lang. Den ble tilgjengelig i akvariehandelen i 1932.
Kjønnet til voksne fisk kan avgjøres ved å se på den svarte ytterkanten på gattfinnen. Hos hunner er dette en tynn svart strek. Hos hanner, spesielt hos alfahanner, er kanten mye tykkere. Hos lekende alfahanner kan den dekke opptil en tredjedel av gattfinnen.
I naturen lever denne fisken i klart vann med moderat strøm. Den holder seg på grunt vann, i nærheten av vannplantebed. Vannet er litt surt og hardheten er lav. Stimene omfatter flere tusen individer, hvor de svarte og gule fargetegningene gjør det vanskelig å følge ett enkelt individ med øynene. Den holder seg stort sett i midtre og lavre midtre vannlag.
De trives best i et beplantet akvarium, hvor de bør holdes i stim på minimum seks individer. Hvis man har plass til det, er enda flere fisk å foretrekke, da arten viser en klar tendens til å stime sammen ved enhver anledning. I et beplantet akvarium viser sitrontetraen klarere farger – unge eksemplarer i ubeplantede akvarier i zoo-butikken virker ofte «utvasket» i fargene.
Vannet i akvariet bør ha en hardhet på under 8° dH og være litt surt (pH 6,0 – 7,4, ideelt 6,6).
Temperaturen bør ligge mellom 21 °C og 28 °C, men de tåler temperaturer opp til 32 °C i lange perioder hvis vannet er oksygenrikt. En pH på 8 eller høyere, eller for hardt vann, kan være livsfarlig for denne fisken.
Den tar det meste av fôr den blir tilbudt.
Den kan leve opp til åtte år i akvarium, men seks år er mer vanlig.


== Eksterne lenker ==
(en) Sitrontetra – oversikt og omtale av artene i WORMS-databasen 
(en) Sitrontetra i Encyclopedia of Life 
(en) Sitrontetra i Global Biodiversity Information Facility 
(en) Sitrontetra hos FishBase 
(en) Sitrontetra hos ITIS 
(en) Sitrontetra hos NCBI 
(en) Kategori:Hyphessobrycon pulchripinnis – bilder, video eller lyd på Wikimedia Commons 
Hyphessobrycon pulchripinnis – detaljert informasjon på Wikispecies 
(en) Hyphessobrycon pulchripinnis Ahl, 1937 Lemon tetra - FishBase
Svart neontetra

Svart neontetra er en fisk fra Brasil. Den har en typisk avlang tetra-form på kroppen, og har to langsgående striper, en hvit over en svart. Øynene har to tynne, men tydelige fargebånd over toppen, rødt over gult. Den blir ca. 4 cm lang.
På tross av navnet er den ikke spesielt lik neontetraen, som tilhører en annen slekt.
Den livnærer seg på små virvelløse dyr og planter.
Den er ofte holdt i hobbyakvarier.
Den kalles noen ganger for svart tetra, men dette navnet hører til en annen art, Gymnocorymbus ternetzi.
De bør holdes i bløtt surt vann. Karet bør inneholde levende planter, mørkt bunnlag og åpne svømmeområder. De bør holdes i grupper på minst seks individer.
De svømmer i de øvre vannlagene i akvariet, og tar ikke fôr fra bunnen. Derfor anbefales det at de holdes sammen med bunnlevende fisk (som pansermaller) slik at fôr som blir til overs blir ett opp og ikke ligger og råtner.


== Eksterne lenker ==
(en) Svart neontetra – oversikt og omtale av artene i WORMS-databasen 
(en) Svart neontetra i Encyclopedia of Life 
(en) Svart neontetra i Global Biodiversity Information Facility 
(en) Svart neontetra hos FishBase 
(en) Svart neontetra hos ITIS 
(en) Svart neontetra hos NCBI 
(en) Kategori:Hyphessobrycon herbertaxelrodi – bilder, video eller lyd på Wikimedia Commons 
Hyphessobrycon herbertaxelrodi – detaljert informasjon på Wikispecies 
(en) Hyphessobrycon herbertaxelrodi - Black neon tetra - FishBase
Lamballe

Lamballe er en tidligere kommune i departementet Côtes-d'Armor i regionen Bretagne nordvest i Frankrike.
1. januar 2019 ble Lamballe slått sammen med Morieux og Planguenoual til den nye kommunen Lamballe-Armor.


== Befolkningsutvikling ==
Antall innbyggere i kommunen Lamballe

Referanse:INSEE


== Sport ==
8. etappe i Tour de France 2004, som ble vunnet av Thor Hushovd, startet i byen.


== Referanser ==


== Eksterne lenker ==
Offisielt nettsted 
(en) Lamballe (commune déléguée) – kategori av bilder, video eller lyd på Commons 
Kommunedata INSEE
Svart tetra

Svart tetra er en tetra som er utbredt i akvaristikken. Den blir opp til seks cm lang. Kroppsformen er flattrykt fra sidene, og den har tre mørke, loddrette striper. Den første går gjennom tetraens store øye.


== Eksterne lenker ==
(en) svart tetra – oversikt og omtale av artene i WORMS-databasen 
(en) svart tetra i Encyclopedia of Life 
(en) svart tetra i Global Biodiversity Information Facility 
(en) svart tetra hos FishBase 
(en) svart tetra hos ITIS 
(en) svart tetra hos NCBI 
(en) Kategori:Gymnocorymbus ternetzi – bilder, video eller lyd på Wikimedia Commons 
Gymnocorymbus ternetzi – detaljert informasjon på Wikispecies 
(en) Gymnocorymbus ternetzi - FishBase
Vinkeltetra

Vinkeltetra er en art med fisk fra Sør-Amerika.
Arten er populær i akvaristikken.
Den ble tidligere feilidentifisert som Thayeria sanctaemariae og Thayeria obliqua. Thayeria obliqua ser lik ut, men er en annen art. Thayeria sanctaemariae er et synonym for Thayeria obliqua.
Den lever av smådyr. 
Vanligvis stimer den.
I fangenskap danner den par som sprer sine mange egg mellom planter. Den kan spre opp til 1000 egg av gangen. De klekkes etter ca. 20 timer og er frittsvømmende etter fire dager.
I akvariet holdes fisken best i grupper, slik at de kan stime. Den er tolerant ovenfor pH, men foretrekker surt vann for lek.


== Eksterne lenker ==
(en) Vinkeltetra – oversikt og omtale av artene i WORMS-databasen 
(en) Vinkeltetra i Encyclopedia of Life 
(en) Vinkeltetra i Global Biodiversity Information Facility 
(en) Vinkeltetra hos FishBase 
(en) Vinkeltetra hos ITIS 
(en) Vinkeltetra hos NCBI 
(en) Kategori:Thayeria boehlkei – bilder, video eller lyd på Wikimedia Commons 
Thayeria boehlkei – detaljert informasjon på Wikispecies 
(en) Thayeria boehlkei - FishBase
Berrylands

Berrylands er et forstadsområde i distriktet Kingston upon Thames i London. Det ligger 16,3 kilometer sørvest for Charing Cross. Berrylands jernbanestasjon er 24 minutter fra Waterloo stasjon med toget.
I bortimot i tusen år var området kun benyttet til landbruk, dominert av to store gårder, Berry Lodge ved grensen til Tolworth, og Berrylands nord for denne. Ved begynnelsen av 1900-tallet hadde husbygging begynte å gripe inn i landbruksområdet, og på slutten av 1920-tallet ble Berrylands aggressivt markedsført som den nye forstadshagen.


== Etymologi ==
Berrylands er et stedsland som feilaktig antyder «land hvor det vokser bær», men det betyr faktisk «land på en høyde» fra angelsaksisk beorg (jf. det moderne dialektordet barrow i betydningen «høyde/ås»), beslektet med norrøne bergr, bjorgr og borgr som har samme betydning. Siste ledd er land som har samme betydning på moderne engelsk som på norsk. Stedsnavnet var nedtegnet som Berilendes i 1126, og som Berulind i 1148, og i nyere tid som Barrilands i 1378. Herregodset la Bergh ble nedtegnet i 1241 og en bevilgning på inngjerding av land ved Berowe ble gitt i 1439.


== Referanser ==
Maurice Guigue

Maurice Guigue (født 4. august 1912, død 27. februar 2011) var en fransk fotballdommer. Han dømte fire kamper i fotball-VM 1958, blant annet finalen mellom vertsnasjonen Sverige og Brasil. Han var den andre franskmannen, etter Georges Capdeville, som dømte en VM-finale. 
Han døde 27. februar 2011, 98 år gammel.


== Se også ==
Liste over fotballdommere som har dømt VM-finalen


== Referanser ==
A. de Fussigny

A. de Fussigny er et konjakkhus. Huset ligger Jarnac i Cognac. De har ikke vinmarker, så de er en negociant.


== Historie ==
A. de Fussigny er ganske nytt hus. Alain-Louis Royer var arving i et annet konjakkhus, Louis Royer, et familieeid hus med røtter tilbake til 1700-tallet, selv om det fikk sitt navn i 1853. Royer produserte i 4 generasjoner konjakk av enkel kvalitet, særlig rettet mot grossistmarkedet. Alain Royer hadde et annet syn på hvordan han ville drive huset, og begynte på slutten av 1970-tallet å produsere konjakk med høyere alder og kvalitet, selv om resten av familien ønsket å fortsette som storprodusent av enkel konjakk. 
Som følge av dette var det en større familiekrangel. I 1986-87 valgte Alain Royer derfor å bryte ut av familiebedriften, sammen sin kone Anne-Marie, og etablere sitt eget konjakkhus. Anne-Marie het tidligere Fussigny; hun er etterkommer etter den franske vinbonden, agronomen og globetrotteren Antoine de Fussigny. For å markere bruddet med Royer valgte de derfor å bruke hennes jentenavn som navn på det nye konjakkhuset. Hun ble født Anne-Marie Pantin de Fussigny.Alain og Anne-Marie startet så jobben med å kjøpe inn konjakk fra vinbønder, de hadde mange kontakter rundt i Charente etter mange år i bransjen. De tilstrebet å bygge opp en samling med konjakk av høy kvalitet, særlig fra den delen av produksjonen som vinbøndene beholder selv, etter at de største volumene er solgt til større aktører; de store konjakkmerkene og negociantene. Fussigny er i dag ansett å levere konjakk av høy kvalitet, ofte med høy alder (lang lagringstid), og i motsetning til mange andre konjakkhus har de tradisjonelt ikke tilstrebet å lage konjakker med lik kvalitet fra år til år.I 2005 kjøpte konjakkhuset L&L aksjemajoriteten i Fussigny, og i 2008 overtok Jean-Dominique Andreu og Patrick Giudicelli virksomheten.


== Produkter ==
Produkter pr 2019:Creation range:

Extra
XO Fine Champagne
Superior Fine Champagne
Sélection
XO Tube CigareCollection range:

Grande Champagne
Petite Champagne
Borderies
Fins Bois
Pure Organic
Coffret VSOP CollectionMillésime range:

Millésime 1970
Millésime 1988L'Héritage:

L'Héritage de A. de Fussigny


== Referanser ==


== Eksterne lenker ==
Offisiell hjemmeside
Gottfried Dienst

Gottfried Dienst (født 9. september 1919, død 1. juni 1998) var en sveitsisk fotballdommer. Han er mest kjent for å ha dømt VM-finalen i 1966 mellom England og Vest-Tyskland. Han godkjente «målet» til Geoff Hurst etter en liten samtale med den aserbajdsjanske linjemannen Tofik Bakhramov. Denne ballen var antageligvis aldri inne. Han dømte også EM-finalen to år senere. 


== Se også ==
Liste over fotballdommere som har dømt VM-finalen


== Referanser ==
The Early November

The Early November er et amerikansk band som spiller Indie Rock, og er fra Hammonton i New Jersey. Bandet ble satt sammen i 2001 og signerte en kontrakt med Drive-Thru Records i 2002. Helt til 2006 har de gitt ut EPer. De utgav også ut to album som het The Room’s Too Cold og The Mother, the Mechanic, and the Path. Bandet ble grunnlagt av gitaristene Arthur «Ace» Enders og Jim Sacco, bassisten Sergio Anello og trommeslageren Jeff Kummer.


== Historie ==
I et forsøk på å få en platekontrakt spilte de en 5-spors demo og i tillegg en mindre bra video, som de kun sendte det til ett plateselskap, Drive-Thru Records, men som de fikk kontrakt med.
Etter kun noen måneder ble det endringer i besetningen da Steve Nakovich tok over på gitar, og Mike Klemash på bass. Da kom de i kontakt med Drive-Thru Records' Richard Reines som ble positivt overrasket over hva han hørte og ga dem kontrakt. Noen uker senere byttet bandet mannskap enda en gang, denne gangen gikk Nakovich til fordel for Joe Marro. Til tross for at de hadde lite erfaring på scenen, spilte de på 2002s «Skate and Surf»-fest.
Klemash og Marro forlot bandet før debut-EP-en, For All of This. Anello kom deretter tilbake igjen på bass mens de fant en ny gitarist i Jhon Dubitsky. CD-en kom ut tidlig november 2002. Enders spilte inn en soloplate med kun akustiske versjoner av sangene fra deres første plate som ikke ble utgitt før to måneder senere. Marro var atter tilbake til bandet igjen, og overtok plassen til Debutsky.
De fortsatte å forberede innspillingen av det første fulle album The room’s Too Cold og som kom ut høsten samme år. Enders lagde deretter en soloinnspilling som fikk tittelen I Can Make a Mess Like Nobody’s Business. CD-en ble nesten ødelagt ettersom Enders ville begynne å fokusere mer på The Early November. De fikk en tredje gitarist mens de spilte inn trippelalbumet The Mother, the Mechanic, and the Path. Dette albumet kom på 31.-plass på hitlistene.


== Medlemmer ==
Første oppsetning:

Arthur «Ace» Enders – gitarist
Jim Sacco – gitarist
Sergio Anello – bassist
Jeff Kummer – trommerNåværende medlemmer

Arthur «Ace» Enders – gitarist
Joseph Marro – gitarist
Bill Lugg – gitarist
Sergio Anello – bassist
Jeff Kummer – trommis


== Eksterne lenker ==
Offisielt nettsted 
(en) The Early November på Discogs 
(en) The Early November på MusicBrainz 
(en) The Early November på Spotify 
(en) The Early November på Songkick 
(en) The Early November på Last.fm 
(en) The Early November på AllMusic 
The Early November på Twitter 
The Early November på Facebook 
The Early November på Myspace
Kongotetra

Kongotetra er en stimfisk som er populær i akvaristikken. 
De blir opp til 10 cm lange, og passer til selskapsakvarier. 
De bør ikke holdes i grupper på mindre enn fire individer.
Et tynt beplantet akvarium er best, da de liker å ha godt med svømmeplass.
De er sky, og kan være følsomme overfor vannkvaliteten, så hyppige vannbytter er nødvendig.
Hanner har lengre hale- og ryggfinner, og mye sterkere farger enn hunnene.
Noe akvarium mindre enn 75 liter er ikke å anbefale for denne fisken.


== Eksterne lenker ==
(en) Kongotetra – oversikt og omtale av artene i WORMS-databasen 
(en) Kongotetra i Encyclopedia of Life 
(en) Kongotetra i Global Biodiversity Information Facility 
(en) Kongotetra hos FishBase 
(en) Kongotetra hos ITIS 
(en) Kongotetra hos NCBI 
(en) Kategori:Phenacogrammus interruptus – bilder, video eller lyd på Wikimedia Commons 
(en) Phenacogrammus interruptus – galleri av bilder, video eller lyd på Wikimedia Commons 
Phenacogrammus interruptus – detaljert informasjon på Wikispecies 
(en) Phenacogrammus interruptus - FishBase
Den samoiske krig

Den samoiske krig (440 – 439 f.Kr.) var en konflikt mellom Athen og Samos i antikkens Hellas. Krigen var forårsaket av Athens innblanding i en disputt mellom Semos og Miletus. Da samierne nektet å avslutte sine angrep på Miletus, inntok Athen Samos, kastet ut den oligarkiske regjeringen, og satte opp en garnison. Oligarkene kom, imidlertid, tilbake med persisk støtte
Ådne Søndrål

Ådne Søndrål (født 10. mai 1971 på Notodden) er en norsk tidligere skøyteløper. Han er olympisk mester fra 1998 og fire ganger verdensmester. Søndrål representerte Hol Idrettslag, men gikk også for Hamar Idrettslag.
Søndrål var blant verdens beste 1 500-meterløpere gjennom det meste av 1990-tallet. Han fikk sølv i Vinter-OL 1992 i Albertville, 0,04 sekunder bak Johann Olav Koss. I OL på Lillehammer i 1994 kom han på 4.-plass. Han vant endelig OL-gull på 1 500 meter i 1998 i Nagano, på ny verdensrekord (1.47,87). Seinere i sesongen forbedra han verdensrekorden på nytt (1.46,43) i Calgary.
Han var også blant favorittene foran OL i 2002, men måtte nøye seg med bronsemedalje etter skadeproblemer i ukene før OL. Dermed har han medaljer i samtlige valører på 1 500 meter, pluss fjerdeplassen fra 1994.
Han startet karrieren som allrounder, men hadde ikke suksess i de internasjonale sammenlagtmesterskapene. Fra 1996 valgte han å spesialisere seg på 1 000 meter og 1 500 meter. I 1999 prøvde han seg på allround igjen, og oppnådde sin beste plassering i et internasjonalt allroundmesterskap – 6.-plass i VM på Hamar.
I løpet av karrieren tok Søndrål 4 gull og 6 sølv i VM på enkeltdistanser. Han har 30 enkeltseire i verdenscupen (1 på 500 meter, 11 på 1 000 meter og 18 på 1 500 meter), og han vant verdenscupen sammenlagt to ganger (1 500 meter i 1999 og 2000). 
Søndrål ble norgesmester på skøyter allround i 1995 og sprint i 1998, og han har to NM-titler på 500 meter, 6 på 1 000 meter og 4 på 1 500 meter. 
Han la opp i 2002.


== Andre idrettrelaterte ting ==
Etter OL-gullet i 1998 ble han tildelt Oscarstatuetten og Fearnleys olympiske ærespris. 
Under Vinter-OL 2002 ble han valgt som utøvernes representant i Den internasjonale olympiske komité.
Søndrål deltok i TV-programmet Zebra Grand Prix som hadde premiere på TV 2 Zebra høsten 2009.


== Personlige rekorder ==


== Sammenlagt i Verdenscupen ==
Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.


== Referanser ==


== Eksterne lenker ==
(en) Ådne Søndrål – kategori av bilder, video eller lyd på Commons 
(en) Ådne Søndrål på Internet Movie Database 
(de) Ådne Søndrål – Munzinger Sportsarchiv 
(en) Ådne Søndrål – Olympics.com 
(en) Ådne Søndrål – Olympic.org 
(en) Ådne Søndrål – Olympedia 
(en) Ådne Søndrål – Sports-Reference (OL-resultater – arkivert) 
(en) Ådne Søndrål – databaseOlympics.com (arkivert) 
(en) Ådne Søndrål – Speedskatingbase.eu 
(en) Ådne Søndrål – SpeedSkatingNews.info 
(en) Ådne Søndrål – SpeedSkatingStats.com 
(en)  Ådne Søndrål på www.ISU.html.infostradasports.com
(en)  Ådne Søndrål på Jakub Majerski's Speedskating database (Adelskalender distanser og sammenlagt)
(en) «Ådne Søndrål». SkateResults.com. Arkivert fra originalen 2. mars 2008. Besøkt 15. november 2015. 
(en) «Ådne Søndrål». SkateResults.com. Arkivert fra originalen 14. september 2009. Besøkt 15. november 2015. 
(no) Hyllest i Skøytesport til Ådne Søndrål i forbindelse med hans 40-årsdag
Det megariske dekret

Det megariske dekret var et sett med økonomiske sanksjoner som ble gitt Megara, i 433 f.Kr., av Athen kort tid før utbruddet av Peloponneskrigen. Den sannsynlige årsaken til dekretet var megarernes antatte overtredelse av land som var hellig for Demeter. Sanksjonene forbød megarerne fra havner og markedsplasser rundt om i det athenske riket, noe som gikk hardt utover den megarske økonomien. Dekretet svekket også den sårbare freden mellom Athen og Sparta, for spartanerne var allierte av Megara.
Peters andre brev

Peters andre brev er tradisjonelt regnet blant de såkalte katolske brev og er i den kanoniske rekkefølgen den 22. boken i Det nye testamente.
Brevet er skrevet i det 2. århundre, altså en langt senere datering enn Peters første brev. En såpass sen datering støttes av at brevet forutsetter Peters første brev, benytter seg av Judas' brev og viser kjennskap til ett eller flere av Paulus' brev (kap. 3,15-16). I brevet kan man også lese at kristendommen har eksistert lenge nok til at de kristne latterliggjøres for sin forventning om at Jesu gjenkomst er nært forestående (kap. 3,15-16). Teksten vitner videre om en kristendomsforståelse som i svært utstrakt grad har tilegnet seg gresk språkbruk og uttrykksmåte (se særlig kap. 1,3-), noe som er med på å underbygge en relativt sen datering.
Enkelte vil hevde at brevet er skrevet like før apostelen Peters død, og av Peter selv, slik teksten selv gir uttrykk for (kap. 1,14). Men trolig vil de fleste forskere i dag hevde at brevets forfatter neppe er identisk med Peter, og at brevet må være nedtegnet etter hans død – av personer som riktignok kan ha tilhørt apostelens krets. Også blant oldkirkens kristne var det strid om hvorvidt dette brevet var «ekte» (i betydningen «forfattet av apostelen Peter»), og Peters første brev var blant de seneste skrifter som ble anerkjent som del av den nytestamentlige kanon.


== Litteratur ==
Helge Fauskanger Det nye testamente - ny oversettelse tekstene slik de opprinnelig ble skrevet, 2015 [kritisk, kommentert utgave] Juritzen 2015 ISBN 9788282055949
Noack, Bent: Det nye Testamente og de første kristne årtier. Gad Forlag, København, 1973 (3. utgave, 11. opplag 1997)


== Eksterne lenker ==
Bibelen Oversettelsene av 2005 & 1978/85
Borgestad (selskap)

Aktieselskabet Borgestad ASA OSE: BOR er et børsnotert norsk almenaksjeselskap som driver shipping, industrivirksomhet og eiendomsutvikling i Norge og utlandet. Hovedkontoret er på Borgestad, Skien.
Selskapet ble stiftet i 1904 av statsminister Gunnar Knudsen som eide, bodde og hadde kontor på Borgestad gård. Han var en aktiv gründer og en fremstående figur i norsk politikk. Han var partileder i Venstre og var statsminister 1908-1910 og 1913-1920. Etter hans død i 1928 har tre generasjoner etterfølgere stått ved roret i selskapet.
Gunnar Knudsen hadde sterk tro på handel og utvikling, og han grunnla Borgestad Fabrikker i 1887. Aktieselskabet Borgestad ble startet i 1904 da han slo sammen sine interesser i flere kystgående dampskip til ett selskap. Han grunnla deretter et lokalt elektrisitetsverk som skulle forsyne kommunene Porsgrunn og Skien. I 1916 ble Aktieselskabet Borgestad notert på Oslo Børs.
Pr 16. april 2007 har Borgestad ASA 2 068 888 aksjer fordelt på ca. 745 aksjonærer.
Selskapets shippingaktivitet er konsentrert om teknisk drift av spesialskip for transport av treforedlingsprodukter.  Borgestad har teknisk management på 11 open-hatch bulkskip for andre eiere. Den tekniske driften av skipene skjer fra hovedkontoret på Borgestad.
Industrivirksomheten omfatter utvikling, produksjon og salg av ildfaste materialer. Selskapet har betydelige markedsandeler i Norden og mot sementindustrien globalt. Virksomheten er også blant de ti største produsentene i Europa og selger produkter til mer enn 60 land på verdensbasis.
Selskapets eiendomsaktivitet omfatter drift av Borgestad Næringspark, utvikling av et stort kjøpesenter i Gliwice i Polen, samt et større boligprosjekt på Borgestadholmen.


== Se også ==
MS «Borgestad»


== Eksterne lenker ==
Offisielt nettsted
E. A. Smith

E.A. Smith AS er et norsk handelsselskap som eier de øvrige selskaper i konsernet Smith-gruppen. Det har hovedkontor i Trondheim. 
Firmaet ble grunnlagt i 1869 av grosserer Elias Anton Smith (1842–1912), som via sin far Peter Høeg Smith (1813–1881) ble syvende generasjons handelsmenn i familien Smith. Gjennom sin mor Marie Severine Cappelen (1814–1900) og sin farmor Karen von Cappelen var han etterkommer etter Cappelen-slekten.  
Fra begynnelsen var forretningsdriften konsentrert om handel med jern og jernvare, olje- og farvevarer samt sement og smikull. Disse varene skulle bli firmaets hovedinteresse gjennom årene. Elias Anton Smiths forretning blomstret og ble kjent både blant byens publikum og i en større kundekrets i distriktene i Trøndelag og i Nord-Norge.
Det er i dag et av landets eldste handelsforetak. Firmaet eies og drives fortsatt av hans etterkommere, idag av Trond Reinertsen som konsernsjef. 
Det er etablert i store deler av landet, og er leverandør av stål, metaller, byggevarer, trelast, armering og verktøy med kundetilpassede service- og logistikkonsepter.  Hovedbasen er fortsatt i Trondheim med fellesfunksjonene finans, regnskap, inkasso, lønn og IT-tjenester for hele Smith-gruppen.


== Referanser ==